VALSTYBINĖS KELIŲ TRANSPORTO INSPEKCIJOS



PRIE SUSISIEKIMO MINISTERIJOS VIRŠININKO

ĮSAKYMAS

**DĖL PAŽEIDIMŲ, VAŽIUOJANT KELIŲ TRANSPORTO PRIEMONĖMIS (JŲ JUNGINIAIS) SU KROVINIU AR BE JO, VIRŠIJANT LEIDŽIAMUS MATMENIS, BENDRĄJĄ MASĘ IR AŠIES (-IŲ) APKROVAS, BE LEIDIMO, SKIRSTYMO Į KATEGORIJAS PAGAL SUNKUMĄ APRAŠO PATVIRTINIMO**

2011 m. rugsėjo 16 d. Nr. 2B-348

Vilnius

Siekdamas įgyvendinti Lietuvos Respublikos viešojo administravimo įstatymo (Žin., 1999, Nr. ; 2006, Nr. 77-2975; 2010, Nr. ) 362 ir 367 straipsnių nuostatas:

1. Tvirtinu Pažeidimų, važiuojant kelių transporto priemonėmis (jų junginiais) su kroviniu ar be jo, viršijant leidžiamus matmenis, bendrąją masę ir ašies (-ių) apkrovas, be leidimo, skirstymo į kategorijas pagal sunkumą aprašą (pridedama).

2. Šis įsakymas įsigalioja 2012 m. gegužės 1 d.

3. Šis įsakymas nustatyta tvarka skelbiamas „Valstybės žiniose“ ir Valstybinės kelių transporto inspekcijos prie Susisiekimo ministerijos interneto svetainėje.

L. e. Inspekcijos viršininko pareigas Eugenijus Ruškus

\_\_\_\_\_\_\_\_\_\_\_\_\_\_\_\_\_

PATVIRTINTA

Valstybinės kelių transporto inspekcijos prie

Susisiekimo ministerijos viršininko

2011 m. rugsėjo 16 d. įsakymu Nr. 2B-348

**PAŽEIDIMŲ, VAŽIUOJANT KELIŲ TRANSPORTO PRIEMONĖMIS (JŲ JUNGINIAIS) SU KROVINIU AR BE JO, VIRŠIJANT LEIDŽIAMUS MATMENIS, BENDRĄJĄ MASĘ IR AŠIES (-IŲ) APKROVAS, BE LEIDIMO, SKIRSTYMO Į KATEGORIJAS PAGAL SUNKUMĄ APRAŠAS**

**I. BENDROSIOS NUOSTATOS**

1. Pažeidimų, važiuojant kelių transporto priemonėmis (jų junginiais) su kroviniu ar be jo, viršijant leidžiamus matmenis, bendrąją masę ir ašies (-ių) apkrovas, be leidimo, skirstymo į kategorijas pagal sunkumą aprašu (toliau – Aprašas) pažeidimai pagal jų sunkumą suskirstomi į kategorijas.

2. Aprašas, naudojamas teikiant ataskaitas apie teisės aktų nuostatų reikalavimų nesilaikymo ar netinkamo vykdymo mastą, dažniausiai pažeidžiamas teisės aktų nuostatas, vertinant ūkio subjektų daromus pažeidimus ir ūkio subjektus skirstant į rizikos kategorijas.

3. Aprašas parengtas vadovaujantis Lietuvos Respublikos kelių transporto kodeksu (Žin., 1996, Nr. ), Maksimaliais leidžiamais transporto priemonių matmenimis, leidžiama ašies (ašių) apkrova, leidžiama bendrąja mase, patvirtinta Lietuvos Respublikos susisiekimo ministro 2002 m. vasario 18 d. įsakymu Nr. 3-66 (Žin., 2002, Nr. ), Mokesčio už važiavimą valstybinės reikšmės keliais Lietuvos Respublikoje ir užsienio šalyse, iš jų ir Europos Sąjungos valstybėse narėse, įregistruotomis transporto priemonėmis (jų junginiais), kurių matmenys su kroviniu ar be jo viršija leidžiamus, ir (ar) kai viršijama leidžiama ašies (ašių) apkrova ir (ar) transporto priemonės (jų junginio) leidžiama bendroji masė, mokėjimo, administravimo, kontrolės ir leidimų važiuoti jomis valstybinės reikšmės keliais išdavimo tvarkos aprašu, patvirtintu Lietuvos Respublikos susisiekimo ministro 2006 m. balandžio 20 d. įsakymu Nr. 3-150 (Žin., 2006, Nr. ; 2008, Nr. ), Medienos vežimo kelių transportu reikalavimais, patvirtintais Lietuvos Respublikos susisiekimo ministro 2004 m. balandžio 27 d. įsakymu Nr. 3-183 (Žin., 2004, Nr. ), (toliau – Medienos vežimo reikalavimai), Uždraudimo transporto priemonei važiuoti toliau ir transporto priemonės dokumentų paėmimo tvarkos aprašu, patvirtintu Valstybinės kelių transporto inspekcijos prie Susisiekimo ministerijos viršininko 2008 m. lapkričio 14 d. įsakymu Nr. 2B-446 (Žin., 2008, Nr. ), (toliau – Uždraudimo važiuoti toliau aprašas).

4. Šiame Apraše vartojamos sąvokos suprantamos taip, kaip nurodytos Medienos vežimo reikalavimuose ir Uždraudimo važiuoti toliau apraše.

**II. PAŽEIDIMŲ SKIRSTYMAS**

5. Pažeidimai, atsižvelgiant į eismo saugos keliuose grėsmę, pasekmes eismo dalyviams ir neigiamą poveikį aplinkai skirstomi į šias kategorijas:

5.1. **I kategorijos pažeidimai** – nesunkūs pažeidimai, keliantys eismo saugos pavojų ar galintys daryti neigiamą poveikį aplinkai.

5.2. **II kategorijos pažeidimai** – sunkūs pažeidimai, keliantys didelį eismo saugos pavojų, skatinantys nesąžiningą konkurenciją ir darantys neigiamą poveikį aplinkai.

5.3. **III kategorijos pažeidimai** – labai sunkūs pažeidimai, keliantys labai didelį eismo saugos pavojų, lemiantys sunkius eismo dalyvių kūno sužalojimus, mirtį, darantys didelį neigiamą poveikį aplinkai ar didelę turtinę žalą.

6. Pažeidimų, suskirstytų į kategorijas pagal sunkumą, sąrašas išdėstytas šio Aprašo priede.

**III. BAIGIAMOSIOS NUOSTATOS**

7. Pareigūnas, pažeidęs šio Aprašo nuostatas, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_

Pažeidimų, važiuojant kelių transporto

priemonėmis (jų junginiais) su kroviniu ar be

jo, viršijant leidžiamus matmenis, bendrąją

masę ir ašies (-ių) apkrovas,be leidimo,

skirstymo į kategorijas pagal sunkumą aprašo

priedas

**PAŽEIDIMŲ SĄRAŠAS**

| Eil. Nr. | Pažeidimo kodas | Pažeidimas | | | Pažeidimo kategorija\* | | |
| --- | --- | --- | --- | --- | --- | --- | --- |
| I | II | III |
| 1 | 2 | 3 | | | 4 | 5 | 6 |
| **Važiavimas kelių transporto priemone (jų junginiu) su kroviniu ar be jo, viršijant leidžiamą bendrąją masę ir (ar) ašies, ir (ar) ašių grupės apkrovą** | | | | | | | |
| 1. | SD1 | Vairuotojas vairavo kelių transporto priemonę (jų junginį), kurios bendroji masė viršijo leidžiamą, be leidimo arba viršydamas leidime nurodytus dydžius | Daugiau kaip 1 t, bet ne daugiau kaip 2 t | | X |  |  |
| Daugiau kaip 2 t, bet ne daugiau kaip 5 t | |  | X |  |
| Daugiau kaip 5 t | |  |  | X |
| 2. | SD2 | Vairuotojas vairavo kelių transporto priemonę (jų junginį), vežančią 20, 30, 40, 45 pėdų konteinerį, kuri viršijo leidžiamą 44 t bendrąją masę | Daugiau kaip 1 t, bet ne daugiau kaip 2 t | | X |  |  |
| Daugiau kaip 2 t, bet ne daugiau kaip 5 t | |  | X |  |
| Daugiau kaip 5 t | |  |  | X |
| 3. | SD3 | Vairuotojas vairavo kelių transporto priemonę (jų junginį), kurios pavienės ašies ar varančiosios ašies (-ių) apkrova viršijo leidžiamą, be leidimo arba viršydamas leidime nurodytus dydžius | Daugiau kaip 0,6 t, bet ne daugiau kaip 1 t | | X |  |  |
| Daugiau kaip 1 t, bet ne daugiau kaip 2 t | |  | X |  |
| Daugiau kaip 2 t | |  |  | X |
| 4. | SD4 | Vairuotojas vairavo kelių transporto priemonę (jų junginį), kurios ašių grupės apkrova viršijo leidžiamą, be leidimo arba viršydamas leidime nurodytus dydžius | Daugiau kaip 0,6 t, bet ne daugiau kaip 1 t | | X |  |  |
| Daugiau kaip 1 t, bet ne daugiau kaip 3 t | |  | X |  |
| Daugiau kaip 3 t | |  |  | X |
| **Važiavimas kelių transporto priemone (jų junginiu) su kroviniu ar be jo, viršijant leidžiamą ilgį ir (ar) plotį, ir (ar) aukštį** | | | | | | | |
| 5. | SD5 | Vairuotojas vairavo kelių transporto priemonę (jų junginį), kurios ilgis su kroviniu ar be jo viršijo leidžiamą, be leidimo arba viršydamas leidime nurodytus dydžius | Daugiau kaip 1 m, bet ne daugiau kaip 3 m | | X |  |  |
| Daugiau kaip 3 m, bet ne daugiau kaip 5 m | |  | X |  |
| Daugiau kaip 5 m | |  |  | X |
| 6. | SD6 | Vairuotojas vairavo pakrautą autovežį (automobilį su priekaba), kurio ilgis viršijo leidžiamą | Ne daugiau kaip 0,1 m | | X |  |  |
| Daugiau kaip 0,1 m, bet ne daugiau kaip 0,2 m | |  | X |  |
| Daugiau kaip 0,2 m | |  |  | X |
| 7. | SD7 | Vairuotojas vairavo kelių transporto priemonę (jų junginį), kurios plotis su kroviniu ar be jo viršijo leidžiamą, be leidimo arba viršydamas leidime nurodytus dydžius | Daugiau kaip 0,09 m, bet ne daugiau kaip 0,2 m | | X |  |  |
| Daugiau kaip 0,2 m, bet ne daugiau kaip 0,4 m | |  | X |  |
| Daugiau kaip 0,4 m | |  |  | X |
| 8. | SD8 | Vairuotojas vairavo kelių transporto priemonę (jų junginį), kurios aukštis su kroviniu ar be jo viršijo leidžiamą, be leidimo arba viršydamas leidime nurodytus dydžius | Daugiau kaip 0,1 m, bet ne daugiau kaip 0,2 m | | X |  |  |
| Daugiau kaip 0,2 m, bet ne daugiau kaip 0,4 m | |  | X |  |
| Daugiau kaip 0,4 m | |  |  | X |
| 9. | SD9 | Vairuotojas vairavo kelių transporto priemonę (jų junginį) su kroviniu ar be jo, vežančią konteinerį, aukštesnį kaip 2,6 m (9 pėdos ir 6 coliai) pagal ISO standartus | Daugiau kaip 0,1 m, bet ne daugiau kaip 0,2 m | | X |  |  |
| Daugiau kaip 0,2 m, bet ne daugiau kaip 0,4 m | |  | X |  |
| Daugiau kaip 0,4 m | |  |  | X |
| 10. | SD10 | Vairuotojas tamsiu paros metu vairavo kelių transporto priemonę (jų junginį), kurios plotis su kroviniu ar be jo viršijo 3,5 m, be policijos automobilio palydos | | |  |  | X |
| 11. | SD11 | Vairuotojas tamsiu paros metu vairavo kelių transporto priemonę (jų junginį), kurios ilgis su kroviniu ar be jo viršijo 24 m, be policijos automobilio palydos | | |  |  | X |
| 12. | SD12 | Vairuotojas vairavo kelių transporto priemonę (jų junginį), kurios plotis su kroviniu ar be jo viršijo 4 m, be policijos automobilio palydos | | |  |  | X |
| 13. | SD13 | Vairuotojas vairavo kelių transporto priemonę (jų junginį), kurios ilgis su kroviniu ar be jo viršijo 25 m, be policijos automobilio palydos | | |  |  | X |
| **Važiavimas miškovežiu, viršijant leidžiamą pakrautos medienos rietuvės aukštį nuo statramsčių apačios** | | | | | | | |
| 14. | SD14 | Vairuotojas vairavo miškovežį, kurio pakrautos medienos rietuvė nuo statramsčių apačios viršijo leidžiamą 1,6 m aukštį, neturėdamas techninės ekspertizės išvados (ar nustatyta tvarka patvirtintos jos kopijos) | | Daugiau kaip 0,1 m |  |  | X |
| 15. | SD15 | Vairuotojas vairavo miškovežį, kurio pakrautos medienos rietuvės aukštis nuo statramsčių apačios viršijo nurodytą techninės ekspertizės išvadoje (ar nustatyta tvarka patvirtintoje jos kopijoje) | | Daugiau kaip 0,1 m |  |  | X |
| \*I – nesunkus pažeidimas, II – sunkus pažeidimas, III – labai sunkus pažeidimas. | | | | | | | |

\_\_\_\_\_\_\_\_\_\_\_\_\_\_\_\_\_